ΚΑΝΟΝΙΣΜΟΣ (ΕΟΚ) αριθ. 1785/93 ΤΗΣ ΕΠΙΤΡΟΠΗΣ της 30ής Ιουνίου 1993 για τα γενεσιουργά αίτια των γεωργικών ισοτιμιών που χρησιμοποιούνται στον κλάδο της κλωστοϋφαντουργίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για τη λογιστική μονάδα και τις ισοτιμίες που θα εφαρμοσθούν στο πλαίσιο της κοινής γεωργικής πολιτικής (1), και ιδίως το άρθρο 6 παράγραφος 2,

Εκτιμώντας:

ότι η ενίσχυση που καθιερώθηκε από τον κανονισμό (ΕΟΚ) αριθ. 845/72 του Συμβουλίου της 24ης Απριλίου 1972 περί προβλέψεως ειδικών μέτρων για να ευνοηθεί η σηροτροφία (2), όπως τροποποιήθηκε τελευταία από τον κανονισμό (ΕΟΚ) αριθ. 2059/92 (3), χορηγείται για τα κουτιά σπόρων εκ των οποίων η εκτροφή μεταξοσκωλήκων κατέληξε σε καλό αποτέλεσμα 7 ότι το αίτιο με το οποίο επετεύχθη ο οικονομικός στόχος είναι δυνατόν, κατά μέσο όρο, να θεωρηθεί ότι επήλθε την 1η Αυγούστου κάθε περιόδου εμπορίας 7 ότι η ημερομηνία αυτή μπορεί συνεπώς να θεωρηθεί ως το γενεσιουργό αίτιο για τη γεωργική ισοτιμία που θα εφαρμοσθεί για την ενίσχυση στους μεταξοσκώληκες 7

ότι ο κανονισμός (ΕΟΚ) αριθ. 876/75 της Επιτροπής της 3ης Απριλίου 1975 περί καθορισμού του γενεσιουργού αιτίου του δικαιώματος ενισχύσεως για το λίνο, την κάνναβη και τους μεταξοσκώληκες (4), ο κανονισμός (ΕΟΚ) αριθ. 1426/86 της Επιτροπής της 14ης Μαΐου 1986 περί του γενεσιουργού αιτίου του δικαιώματος ενισχύσεως για την ιδιωτική αποθεματοποίηση των ινών λίνου και καννάβεως (5), καθώς και το άρθρο 15 του κανονισμού (ΕΟΚ) αριθ. 1201/89 της Επιτροπής της 3ης Μαΐου 1989 περί λεπτομερειών εφαρμογής του καθεστώτος ενισχύσεως για το βαμβάκι (6), όπως τροποποιήθηκε τελευταία από τον κανονισμό (ΕΟΚ) αριθ. 2328/92 (7), καθορίζουν τα γενεσιουργά αίτια της γεωργικής ισοτιμίας με βάση κριτήρια και νομικές διατάξεις τα οποία έχουν τροποποιηθεί ριζικώς στο πλαίσιο του νέου αγρονομισματικού καθεστώτος που καθιερώθηκε από τον κανονισμό (ΕΟΚ) αριθ. 3813/92 7 ότι ο κανονισμός (ΕΟΚ) αριθ. 1068/93 της Επιτροπής της 30ής Απριλίου 1993 για τις λεπτομέρειες καθορισμού και εφαρμογής των ισοτιμιών που χρησιμοποιούνται στο γεωργικό τομέα (8) καθόρισε, με βάση τις νέες διατάξεις, τα γενεσιουργά αίτια των γεωργικών ισοτιμιών που εφαρμόζονται, ιδίως, για τα εν λόγω ποσά 7

ότι το άρθρο 10 παράγραφοι 1 και 2 του κανονισμού (ΕΟΚ) αριθ. 1068/93 προβλέπει για την ελάχιστη τιμή και για την ενίσχυση για το βαμβάκι τα γενεσιουργά αίτια που έχουν επακριβώς καθοριστεί από το άρθρο 15 του κανονισμού (ΕΟΚ) αριθ. 1201/89 7ότι θεωρείται εντούτοις σκόπιμο να υπάρχει η δυνατότητα προκαθορισμού των γεωργικών ισοτιμιών όσον αφορά την ενίσχυση 7

ότι το άρθρο 11 παράγραφος 1 του κανονισμού (ΕΟΚ) αριθ. 1068/93 προβλέπει την εφαρμογή της γεωργικής ισοτιμίας της αρχής της περιόδου εμπορίας όσον αφορά τις ενισχύσεις ανά εκτάριο για το λινάρι και την κάνναβη 7 ότι το άρθρο 10 παράγραφος 3 του εν λόγω κανονισμού προβλέπει για την ιδιωτική αποθεματοποίηση των σπόρων λίνου ένα γενεσιουργό αίτιο που επέρχεται κατά την ημερομηνία ενάρξεως εκτελέσεως της συμβάσεως για κάθε συγκεκριμένη παρτίδα 7 ότι είναι δυνατόν συνεπώς να καταργηθούν οι κανονισμοί (ΕΟΚ) αριθ. 876/75 και (ΕΟΚ) αριθ. 1426/86 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Κάνναβης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το γενεσιουργό αίτιο του δικαιώματος για την ενίσχυση προς τους μεταξοσκώληκες θεωρείται ότι επέρχεται την 1η Αυγούστου της συγκεκριμένης περιόδου.

Άρθρο 2

Στο άρθρο 15 του κανονισμού (ΕΟΚ) αριθ. 1201/89 προστίθεται το ακόλουθο εδάφιο:

«Εντούτοις, η γεωργική ισοτιμία για την ενίσχυση μπορεί να καθορισθεί με τους όρους που αναφέρονται στα άρθρα 13 έως 17 του κανονισμού (ΕΟΚ) αριθ. 1068/93 της Επιτροπής (*)

(*) ΕΕ αριθ. L 108 της 1. 5. 1993, σ. 106.»

Άρθρο 3

Οι κανονισμοί (ΕΟΚ) αριθ. 876/75 και (ΕΟΚ) αριθ. 1426/86 καταργούνται.

Άρθρο 4

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο 1993/94.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1993.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 387 της 31. 12. 1992, σ. 1.

(2) ΕΕ αριθ. L 100 της 27. 4. 1972, σ. 1.

(3) ΕΕ αριθ. L 215 της 30. 7. 1992, σ. 19.

(4) ΕΕ αριθ. L 84 της 4. 4. 1975, σ. 33.

(5) ΕΕ αριθ. L 129 της 15. 5. 1986, σ. 20.

(6) ΕΕ αριθ. L 123 της 4. 5. 1989, σ. 23.

(7) ΕΕ αριθ. L 223 της 8. 8. 1992, σ. 15.

(8) ΕΕ αριθ. L 108 της 1. 5. 1993, σ. 106.